સંકલ્પ એક ઊર્જા છે અને જે અંદર નિર્માણ પામે છે. તેને માટે તો કોઇ કાચી સામગ્રી અંદર આવશે. જેને આધારે તે સંકલ્પ કરવામાં આવે છે. સંકલ્પ કરવાના અનેક આધાર છે, જેમાં સૌપ્રથમ છે સૂચના. આપણે દિવસભર કઇ સૂચના લઇએ છીએ અને કઇ ઇન્દ્રીયના માધ્યમથી લઇએ છીએ. હવે સવારે જેવા ઊઠીએ છીએ ત્યારે આદત હોય છે કે અખબાર વાચીએ. પથારીમાંથી ઊઠ્યા, ન ઊઠ્યા પણ ક્યારેક તો પથારીમાં બેઠા-બેઠા નકારાત્મક વિચારો કરીએ કે વાતો કરીએ છીએ. વિજ્ઞાને એ સિદ્ધ કર્યુ છે કે સવારના બે કલાક દરમિયાન મનની ગ્રહણ કરવાની શક્તિ ખૂબ વધુ હોય છે ત્યારબાદ આ ક્ષમતા ધીમે-ધીમે ઘટવા લાગે છે.